Държавен вестник, бр. 21, 2021 г., стр. 51

БРОЙ  21	
Д Ъ Р Ж А В Е Н  В Е С Т Н И К 	
СТР.  51  
УКАЗ № 84
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за индустриалните паркове, приет от 
44-то Народно събрание на 25 февруари 2021 г.
Издаден в София на 8 март 2021 г. 
Президент на Републиката:  
Румен Радев
Подпечатан с държавния печат.
Министър на правосъдието: 
Десислава Ахладова
ЗАКОН
за индустриалните паркове
Г л а в а  п ъ р в а
ОБЩИ ПОЛОЖЕНИЯ
Раздел І
Предмет, цел и принципи
Чл. 1. Този закон урежда статута на ин-
дустриалните паркове, условията и реда за 
тяхното създаване, изграждане, функциониране 
и развитие.
Чл. 2. Целта на този закон е да осигури:
1. създаване на условия за стимулиране на 
инвеститорите да извършват производствена 
дейност в индустриални паркове;
2. създаване на благоприятна институцио-
нална среда за екологични производства, ино-
вации в производствени дейности за развитие 
на производства и услуги с висока добавена 
стойност и подобрени условия на труд и за 
подобряване на икономическата ефективност 
на предприятията;
3. стимулиране на инвестициите във висо-
котехнологични производства и услуги чрез 
осигуряване в индустриалните паркове на ус-
ловия за внедряване на научноизследователска 
и развойна дейност, на иновации и на трансфер 
на технологии;
4. привличане и стимулиране на инвести-
ции за балансирано социално и икономическо 
развитие на регионите и общините.
Чл. 3. Създаването, функционирането и раз-
витието на индустриални паркове се основава 
на следните принципи:
1. публичност и прозрачност на дейностите 
и информацията, свързани със създаването, 
изграждането, функционирането и развитието 
на индустриалните паркове;
2. равнопоставеност на индустриалните пар-
кове независимо от собствеността, оператора 
или инвеститорите;
3. конкурентност при избор на оператор на 
индустриален парк, който се създава от дър-
жавата и/или от общината;
4. държавна подкрепа за създаване на ин-
дустриални паркове и стимули за привличане 
на инвестиции в индустриални паркове в 
съответствие с действащото законодателство.
Раздел ІІ
Индустриален парк
Чл. 4. (1) Индустриален парк е обособена 
територия, разположена в една или повече 
общини, за която са осигурени устройствени, 
технически и организационни условия за про-
изводствени дейности.
(2) Територията на индустриален парк се 
обособява и урегулира със специализиран 
подробен устройствен план на индустриалния 
парк, наричан по-нататък „ПУП на ИП“, като 
производствена устройствена зона.
(3) Територията на индустриален парк не 
може да бъде по-малка от 300 дка. 
(4) Територията на индустриален парк може 
да бъде:
1. под 300 дка, но не по-малка от 100 дка, 
когато индустриалният парк е специализиран 
за високотехнологични дейности по смисъла 
на § 1, т. 11 от допълнителните разпоредби 
на Закона за насърчаване на инвестициите 
и е обособен в територия от разновидност 
„високотехнологична производствена зона“ по 
смисъла на наредбата по чл. 13, ал. 1 от Закона 
за устройство на територията;
2. под 100 дка, но не по-малко от 10 дка, 
когато индустриалният парк е специализиран за 
високотехнологични дейности по смисъла на § 1, 
т. 11, буква „б“ от допълнителните разпоредби 
на Закона за насърчаване на инвестициите. 
Чл. 5. (1) С ПУП на ИП се определят 
структурата на територията на индустриал-
ния парк, устройствените зони и териториите 
с устройствен режим и предназначението на 
поземлените имоти съгласно чл. 112 от Закона 
за устройство на територията.
(2) Индустриалният парк се състои от уре-
гулирани поземлени имоти с предназначение 
за производствени дейности. В индустриалния 
парк се допускат урегулирани поземлени имоти 
и с друго предназначение – за спомагателни и 
обслужващи дейности, свързани с функциони-
рането на парка, включително за движение и 
транспорт и за друга техническа инфраструк-
тура, за общественообслужващи дейности, за 
озеленени площи и за специални обекти, като 
общата им площ не може да бъде равна или 
по-голяма от половината от площта на парка.
(3) При регистрирането на индустриален 
парк не се допуска в територията му да се 
включват поземлени имоти, които са предмет 
на съдебни спорове за вещни права.
Чл. 6. (1) На територията на индустриален 
парк трябва да бъде осигурена вътрешна тех-
ническа инфраструктура, която да обслужва 
само дейности, осъществявани на територията 
на парка, и нейната свързаност с елементите 
на техническата инфраструктура по чл. 64, 
ал. 1 от Закона за устройство на територията.
(2) Индустриален парк или част от него може 
да попада в защитена територия при спазване 
на изискванията, определени с приложимото 
законодателство.